Gūragių pietinis tvenkinys
55°58′22″ š. pl. 22°57′42″ r. ilg.﻿ / ﻿55.97278°š. pl. 22.96167°r. ilg.﻿ / 55.97278; 22.96167 Gūragių pietinis tvenkinys – karjero tvenkinys Lietuvoje, Šiaulių rajone, Kuršėnų pietiniame pakraštyje. Sudarytas išeksploatavus molio išteklius ir prisipildžius vandens. Tvenkinio ilgis iš pietryčių į šiaurės vakarus – 0,58 km, plotis – iki 0,27 km. Altitudė 97,1 m. Krantai žemi, apaugę krūmynais ir medžiais, vakaruose ir šiaurėje pelkėti. Vandens perteklius nuteka į pietiniu pakraščiu tekančią Gūragio upę (Ventos intakas). Rytuose stūkso Padarbos miškas, pietvakariuose – Šilelių miškas. Į šiaurę už 50 m telkšo Gūragių šiaurinis tvenkinys, į pietryčius įsikūręs Gūragių kaimas.